12.08 REGOLAMENTI DWAR L-ASSENJAZZJONI TA’ DMIRIJIET LILL-MAĠISTRATI L-AVVIŻ LEGALI 38 ta’ l-1990. L-AVVIŻ LEGALI 38 ta’ l-1990. 1. It-titolu ta’ dawn ir-Regolamenti hu Regolamenti dwar l-Assenjazzjoni ta’ Dmirijiet lill-Maġistrati. 2. (1) Il-President għandu jassenja lil kull wieħed mill-maġistrati il-qorti li fiha għandu joqgħod filwaqt li jindika l-ġurisdizzjoni tal-kawżi li dik il-qorti tista’ tieħu konjizzjoni tagħhom, u jista’ jbid del maġistrat minn qorti għal oħra. (2) Kull assenjazzjoni ta’ dmirijiet, tibdil u taqsim ta’ dmirijiet in ġenerali, dwar il-maġistrati, għandhom jitqiesu li jkunu ġew notifikati kif imissu biżżejjed għall-finijiet kollha jekk jitwaħħal avviż dwarhom fir-reġistru tal-qrati tal-maġistrati qabel jew malli jibda l-perijodu li fih dik l-assenjazzjoni, dak it-tibdil jew dak it-taqsim għandu jseħħ. (3) Ir-reġistratur għandu jżomm notament ta’ l-avviżi kollha li jitwaħħlu skond is-sub-regolament (2) ta’ dan ir-regolament u tad-data ta’ meta jkunu twaħħlu.